Sarake Nimi Lainsäädäntöviite Ohjeet

010 Salkun tunniste Liitteessä I olevan lomakkeen 103 sarake 010 EPV:n jokaiselle salkulle antama koodi on ilmoitettava. Tämä koodi on rivin tunnus, joka on yksilöllinen taulukon jokaiselle riville.

020 Vastuuryhmä Komission täytäntöönpanoasetuksen (EU) N:o 680/2014 liitteessä II oleva 78 kohta Jokainen salkku on luokiteltava johonkin seuraavista vastuuryhmistä: a) pk-yritykset; b) yritykset – erityisrahoitusvastuut; c) yritykset – muut; d) vähittäisvastuut – kiinteistövakuudelliset (pk-yritykset); e) vähittäisvastuut – kiinteistövakuudelliset (muut kuin pk-yritykset); f) uudistettavat vähittäissaamiset; g) muut vähittäisvastuut – pk-yritykset; h) muut vähittäisvastuut – muut kuin pk-yritykset; i) ei sovelleta.

030 Sääntelymenetelmä Sääntelymenetelmä, jota käytetään laskemaan ilmoitettavia omia varoja koskevat vaatimukset, on jokin seuraavista: a) IRB-perusmenetelmä: jos IRB-perusmenetelmän mukaiset vastuut ovat vähintään 50 prosenttia IRB-vastuista salkussa. b) Edistynyt IRB-menetelmä: jos edistyneen IRB-menetelmän mukaiset vastuut ovat vähintään 50 prosenttia IRB-vastuista salkussa. c) Erityisen luotonannon luokittelukriteerit: jos erityisen luotonannon luokittelukriteerien mukaiset vastuut ovat vähintään 50 prosenttia salkussa, joka kuuluu IRB-menetelmään. d) IRB-menetelmä: jos mikään a–c ja e–j kohdan ehto ei täyty, ja laitos soveltaa IRB-menetelmiä salkussa. e) PD/LGD-menetelmä: oman pääoman ehtoisille vastuille. f) Yksinkertainen riskipainotettu menetelmä: oman pääoman ehtoisille vastuille. g) Sisäisiä malleja koskeva menetelmä: oman pääoman ehtoisille vastuille. h) Luottoluokitusmenetelmä: arvopaperistamisvastuille. i) Valvontaviranomaisen kehittämä arviointimalli: arvopaperistamisvastuille. j) Sisäisen arvioinnin menetelmä: arvopaperistamisvastuille. k) Ei sovelleta.

040 Velallisten määrä Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 300 Velallisten määrä on ilmoitettava.

050 Luokitus Laitoksen soveltama sisäisen luokitusjärjestelmän luokkien järjestys (pienimmästä riskistä suurimpaan riskiin lukuun ottamatta maksukyvyttömyystilassa olevia riskejä, joiden PD-luku on 100 prosenttia) on ilmoitettava. Se noudattaa numerojärjestystä 1, 2, 3 jne. Nämä tiedot on ilmoitettava vain liitteessä I määritetyistä salkuista, jotka koostuvat yhden luokitusluokan vastuista. Muussa tapauksessa tämä solu on jätettävä tyhjäksi.

060 PD-luku Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 010 Ilmoitettavan vastapuoliluokalle tai -ryhmälle annetun PD-luvun (maksukyvyttömyyden todennäköisyyttä kuvaavan luvun) on perustuttava asetuksen (EU) N:o 575/2013 180 artiklan säännöksiin. Jokaisen yksittäisen luokan tai ryhmän osalta on ilmoitettava kullekin vastapuoliluokalle tai -ryhmälle annettu PD-luku. Kun on kyse luvuista, jotka vastaavat vastapuoliluokkien taikka -ryhmien yhteenlaskettua kokonaisuutta (esim. vastuiden kokonaismäärää), on tällaiseen kokonaisuuteen kuuluville vastapuoliluokille tai -ryhmille annetuista PD-luvuista ilmoitettava vastuilla painotettu keskimääräinen arvo. Vastuuarvoa (sarake 110) käytetään vastuilla painotetun keskimääräisen PD-luvun laskemiseen. PD-luvun arvo on välillä 0 ja 1. Jokaisen yksittäisen luokan tai ryhmän osalta on ilmoitettava kullekin vastapuoliluokalle tai -ryhmälle annettu PD-luku. Kaikki ilmoitettavat riskiparametrit on johdettava riskiparametreista, joita käytetään toimivaltaisen viranomaisen hyväksymässä sisäisessä luokitusjärjestelmässä. Valvojan määrittämän yleisen asteikon käyttäminen ei ole tarkoituksenmukaista eikä suotavaa. Jos raportoiva laitos käyttää yhtä ainoaa luokitusjärjestelmää tai pystyy ilmoittamaan tietonsa sisäisen yleisasteikon mukaisesti, tällaista asteikkoa on voitava käyttää. Muutoin eri luokitusjärjestelmät yhdistetään ja järjestetään seuraavien kriteerien mukaisesti: a) Eri luokitusjärjestelmien vastapuoliluokat ryhmitetään ja asetetaan järjestykseen kullekin vastapuoliluokalle annetusta pienimmästä PD-luvusta suurimpaan. b) Mikäli laitoksen käyttämien luokkien tai ryhmien määrä on suuri, toimivaltaisten viranomaisten kanssa voidaan sopia ilmoitettavien luokkien tai ryhmien määrän pienentämisestä. Laitoksen on otettava etukäteen yhteyttä toimivaltaiseen viranomaiseen, jos se haluaa ilmoittaa sisäisten luokkien määrästä poikkeavan luokkamäärän.

070 Maksukyvyttömyystilanne Maksukyvyttömyystilanne on jokin seuraavista: a) maksukyvyttömyystilassa olevat vastuut: vastuut, jotka kuuluvat luokitusjärjestelmän luokkaan (luokkiin), jonka (joiden) PD on 100 prosenttia; b) muut kuin maksukyvyttömyystilassa olevat vastuut: vastuut, jotka kuuluvat luokitusjärjestelmien luokkiin, joiden PD on alle 100 prosenttia.

080 Alkuperäinen vastuu ennen luottovasta-arvokerrointen soveltamista Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 020 Alkuperäisen vastuun arvo, joka on laskettu ennen minkäänlaisten arvonoikaisujen, erityisten luottoriskioikaisujen, luottoriskin vähentämismenetelmistä aiheutuvien vaikutusten tai luottovasta-arvokertoimien huomioon ottamista, on ilmoitettava.

090 Vastuun määrä, josta on vähennetty luottoriskin vähentämismenetelmien substituutiovaikutuksista johtuvat erät, ennen luottovasta-arvokerrointen soveltamista Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 090 Määrä, johon luottovasta-arvokerrointa sovelletaan, jotta saadaan maksukyvyttömyystilassa oleva vastuu, on ilmoitettava. Siinä otetaan huomioon luottoriskin vähentämismenetelmät ja vastuuta koskevat substituutiovaikutukset.

100 Luottovasta-arvokerroin Asetuksen (EU) N:o 575/2013 166 artiklan 8 kohta Vastuista, joihin sovelletaan omia CF-estimaatteja, on ilmoitettava luottovasta-arvokerrointen painotettu keskiarvo. Käytettävät painotukset ovat määriä, joihin luottovasta-arvokerrointa sovelletaan, jotta saadaan maksukyvyttömyystilassa oleva vastuu.

110 Maksukyvyttömyystilassa oleva vastuu Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 110 Vastuuarvo on ilmoitettava.

120 Vakuusarvo Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarakkeet 150–210 Vakuuksien markkina-arvo on ilmoitettava.

130 Tappio-osuus Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 230 Riskipainotetut omat LGD-estimaatit tai lakisääteisesti riskipainotettu LGD-arvo, jota laitos soveltaa jokaisen salkun vastuisiin, on ilmoitettava.

140 Maturiteetti Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 250 Riskipainotettu maturiteetti on ilmoitettava. Se ilmaistaan päivien määränä.

150 Odotetut tappiot Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 280 Odotetut tappiot on ilmoitettava.

160 Varaukset järjestämättömissä saamisissa Komission täytäntöönpanoasetuksen (EU) N:o 680/2014 liitteessä I olevan lomakkeen 9.2 sarakkeet 050–060 Erityiset luottoriskioikaisut järjestämättömissä saamisissa on ilmoitettava.

170 Riskipainotetut varat Komission täytäntöönpanoasetuksen (EU) N:o 680/2014 liitteessä I olevan lomakkeen 8.1 sarake 260 Riskipainotetun vastuun määrä pk-yritysten tukikertoimen soveltamisen jälkeen on ilmoitettava.

180 Standardoidut riskipainotetut varat Komission täytäntöönpanoasetuksen (EU) N:o 680/2014 liitteessä I olevan lomakkeen 4 rivi 900 Riskipainotettujen varojen määrä, joka lasketaan soveltamalla vastuisiin luottoriskin standardoitua menetelmää, on ilmoitettava.

190 Viimeisimmän vuoden maksukyvyttömyysaste Komission täytäntöönpanoasetuksen (EU) N:o 680/2014 liitteessä I olevan lomakkeen 9.2 sarakkeet 010, 030 ja 040 Viimeisimmän vuoden maksukyvyttömyysaste on ilmoitettava. Maksukyvyttömyysasteeksi määritetään edeltävänä vuonna havaitut uudet maksukyvyttömyystapaukset (komission täytäntöönpanoasetuksen (EU) N:o 680/2014) liitteessä I olevan lomakkeen 9.2 sarake 040) jaettuna niiden maksukykyisten varojen määrällä, jotka olivat olemassa vuosi ennen viitepäivämäärää (komission täytäntöönpanoasetuksen (EU) N: 680/2014 liitteessä I olevan lomakkeen 9.2 sarakkeen 010 ja sarakkeen 030 välinen ero).

200 Maksukyvyttömyysaste viiden vuoden ajalta Komission täytäntöönpanoasetuksen (EU) N:o 680/2014 liitteessä I olevan lomakkeen 9.2 sarakkeet 010, 030 ja 040 Viiden viime vuoden aikana havaittujen maksukyvyttömyysasteiden riskipainotettu keskiarvo on ilmoitettava. Katso maksukyvyttömyysasteen määritelmä sarakkeesta 190. Jos laitos ei pysty laskemaan maksukyvyttömyysastetta viideltä edeltävältä vuodelta, sen on laadittava arvio käyttämällä pisimmälle ulottuvia aiempia tietojaan viiteen vuoteen asti ja toimitettava toimivaltaiselle viranomaiselle asiakirjat, jossa laskenta esitetään yksityiskohtaisesti.

210 Viimeisimmän vuoden tappioaste Komission täytäntöönpanoasetuksen (EU) N:o 680/2014 liitteessä I olevan lomakkeen 9.2 sarakkeet 040 ja 070 ja komission delegoitu asetus (EU) N:o 183/2014 Viimeisimmän vuoden tappioaste on ilmoitettava. Tappioasteeksi määritetään viimeisimpänä vuonna ”maksukyvyttömiksi vastuiksi” luokiteltujen vastuiden luottoriskioikaisujen ja poistojen summa (komission täytäntöönpanoasetuksen (EU) N:o 680/2014 liitteessä I olevan lomakkeen 9.2 sarake 070) jaettuna viimeisimpänä vuonna havaittujen maksukyvyttömyystapahtumien määrällä (komission täytäntöönpanoasetuksen (EU) N:o 680/2014 liitteessä I olevan lomakkeen 9.2 sarake 040).

220 Viiden edeltävän vuoden tappioaste Komission täytäntöönpanoasetuksen (EU) N:o 680/2014 liitteessä I olevan lomakkeen 9.2 sarakkeet 040 ja 070 Viiden viime vuoden aikana havaittujen tappioasteiden riskipainotettu keskiarvo on ilmoitettava. Katso tappioasteen määritelmä sarakkeesta 210. Jos laitos ei pysty laskemaan tappioastetta viideltä edeltävältä vuodelta, sen on laadittava arvio käyttämällä pisimmälle ulottuvia aiempia tietojaan viiteen vuoteen asti ja toimitettava toimivaltaiselle viranomaiselle asiakirjat, jossa laskenta esitetään yksityiskohtaisesti.

230 Riskipainotetut varat* Laitosten on laskettava ja ilmoitettava riskipainotetut varat* salkuissa Yritykset, Pk-yritykset, Pk-yrityksiltä olevat vähittäissaamiset ja Kiinteistövakuudelliset vähittäisvastuut kokonaissalkun osalta ja maakohtaisesti. Nämä salkut määritetään liitteessä I olevassa lomakkeessa 103, ja ne määritetään seuraavien salkkutunnisteiden mukaisesti: a) CORP0007; b) SMEC0008; c) SMER0008; d) MORT0010; e) CORP0007<riskityypin koodi>; f) SMEC0008<riskityypin koodi>; g) SMER0008<riskityypin koodi>; h) MORT0010<riskityypin koodi>; i) <maakoodi>CORP0007; j) <maakoodi>SMEC0008; k) <maakoodi>SMER0008; l) <maakoodi>MORT0010; m) <maakoodi>CORP0007<riskityypin koodi>; n) <maakoodi>SMEC0008<riskityypin koodi>; o) <maakoodi>SMER0008<riskityypin koodi>; p) <maakoodi>MORT0010<riskityypin koodi>. Sen riskipainotetun vastuun määrä pk-tukikertoimen soveltamisen jälkeen, joka olisi tulosta PD-luvun* soveltamisesta luokitusluokan tasoon alkuperäisen PD-luvun sijasta, on ilmoitettava. Luokitusluokkien välisiä korvauksia ei oteta huomioon. PD-luku* on pienin PD-estimaatti, joka läpäisisi yksipuolisen binomitestin (joka perustuu binomijakauman tavanomaiseen likiarvoon ja jossa luotettavuustaso on 97,5 prosenttia). PD-luku* = pienin PD-luku* siten, että jossa PD* = luokituksen maksukyvyttömyyden todennäköisyys; Φ– 1 = tavanomaisen normaalijakauman käänteisfunktio; q = luotettavuustaso; DR1y = luottoluokituksen viimeisimmän vuoden tapauskohtaisesti painotettu maksukyvyttömyysaste; n = maksukykyisten velkojien määrä jakson alussa. Jatkuvaa PD-lukua käyttävä laitos määrittää ensin PD-luvun* kunkin luokitusluokan keskimääräiselle PD-luvulle ja soveltaa sitten luokitusluokittain samaa suhteellista poikkeamaa PD-luvun ja PD-luvun* välillä kuin keskimääräiselle PD-luvulle ja PD-luvulle* luottoluokitustasolla. Jos kielto ottaa huomioon luokitusluokkien välistä korvausta saa aikaan tilanteen, jossa kyseisen luokitusluokan PD-luku* on pienempi kuin PD-luku, kyseisen luokitusluokan osalta käytetään PD-lukua riskipainotetun vastuun määrän laskemisessa.